[{"text_idx": "#000010", "text": "Yn y sesiwn gyntaf, a gadeiriwyd gan Peter Davies, Ymddiriedolwr a Chadeirydd CGGC, trafodwyd y materion ariannol sy\u2019n effeithio ar y sector, ac roedd dros 90 o bobl a sefydliadau wedi\u2019u cynrychioli."}, {"text_idx": "#000011", "text": "Dyma\u2019r cwestiynau allweddol y bydd pob un o\u2019r digwyddiadau yn eu trafod:"}, {"text_idx": "#000016", "text": "Dywedodd rhai fod costau presennol a gorbenion eisoes wedi codi ac mae\u2019n ymddangos y byddant yn codi ymhellach wrth i\u2019r cyfyngiadau symud gael eu llacio. Er enghraifft, mae costau\u2019n gysylltiedig a\u0302 darparu\u2019r dechnoleg sydd ei hangen ar aelodau o staff i allu gweithio o gartref. Yn achos sefydliadau sydd ag aelodau o staff ar ffyrlo, codwyd pryderon am yr oedi o ran ad-dalu cyflogau, a allai arwain at ddiffyg ariannol mewn rhai achosion. Cododd llawer o\u2019r bobl a gymerodd ran yn y digwyddiad bryderon ynghylch costau ychwanegol yn y dyfodol, er enghraifft costau glanhau a darparu cyfarpar diogelu personol."}, {"text_idx": "#000018", "text": "Er bod llawer o sefydliadau\u2019n delio a\u0302 heriau ar hyn o bryd, mae\u2019n amlwg bod heriau ychwanegol, a mwy difrifol o bosib, yn y tymor hwy."}, {"text_idx": "#000020", "text": "Codwyd pryderon ychwanegol ynghylch gallu rhai sefydliadau i gael gafael ar arian er mwyn sicrhau eu bod yn hyfyw ar gyfer yr hirdymor, gydag effaith benodol ar y rhai nad ydyn nhw\u2019n gorfforedig."}]